ЗАЗ-968

ЗАЗ-968 «Запарожац» (Экспартаваўся пад брэндам «Yalta») — савецкі малалітражны аўтамабіль, які вырабляўся Запарожскім аўтамабільным заводам з 1970 па 1994 гады.

На базе аўтамабіля ствараліся спецыяльныя версіі для кіроўцаў, якія маюць абмежаванні па здароўю. Значная частка Запарожцаў (да 30 % ад агульнага выпуску)  паступала ў органы сацзабеспячэння і  і размяркоўвалася бясплатна або са значнымі скідкамі.

 ЗАЗ-968 / ЗАЗ-968А 

У 1971 годзе ЗАЗ-968 змяніў на канвееры мадэль ЗАЗ-966. Асноўнае адрозненне ад папярэдняй мадэлі заключалася ва ўсталяванні мадэрнізаванага рухавіка МеМЗ-968. Першапачаткова знешне мадэль практычна не адрознівалася ад ЗАЗ-966.

У 1973, у сувязі з узмацненнем сусветных патрабаванняў да пасіўнай бяспекі аўтамабіляў, з’явіўся новы варыянт — ЗАЗ-968А. Ад базавай мадэлі ён адрозніваўся абноўленым вонкавым выглядам, траўмабяспечным рулём з энергапаглынаючым элементам, тармазамі з асобным прывадам на пярэднія і заднія колы, рамянямі бяспекі і замком запальвання з супрацьугонным механізмам. Гэтая мадэль серыйна выпускалася да 1980 года, і пастаўлялася як на ўнутраны, так і на знешні рынак, пры гэтым вытворчасць мадэлі ЗАЗ-968 паступова памяншалася і спынілася ў 1978 годзе.

 Мадыфікацыі ЗАЗ-968 і ЗАЗ-968А 
 ЗАЗ-968АП — пікап, які выкарыстоўваўся ў якасці ўнутрызаводскага транспарту;
 ЗАЗ-968АБ — для інвалідаў, якія маюць пашкоджаныя ці ампутаваныя абедзве нагі;
 ЗАЗ-968АБ2 — для інвалідаў, якія маюць пашкоджаную правую нагу;
 ЗАЗ-968АБ4 — для інвалідаў, якія маюць пашкоджаную левую нагу;
 ЗАЗ-968Р — для інвалідаў, якія маюць здаровыя адну руку і адну нагу;

 ЗАЗ-968М 

У 1979 годзе ў серыю пайшоў ЗАЗ-968М з абноўленым знешнім выглядам.

 Адрозненні ЗАЗ-968М ад ЗАЗ-968А 
 Заднія ліхтары (у 968А круглыя, у 968М — мадэрнізаваныя, прамавугольныя).
 Мадэрнізаваная панэль прыбораў (як раней на ЗАЗ-968АЭ).
 Панэль пераду змяніла форму, стала выпуклай (гэта дазволіла павялічыць аб’ём багажніка), на ёй з’явіліся прамавугольныя (замест круглых) указальнікі паваротаў, акантоўка фар — з чорнага пластыка, арнамент спераду заменены на чорную паласу з надпісам «968М». Бамперы атрымалі з’ёмныя бакавыя часткі з пластыка і сярэднюю гумавую паласу. Такім чынам, у ЗАЗ-968М стала менш храміраваных дэталяў.
 Запасное кола перанесена з багажніка пад капот, справа ад рухавіка.
 Зменена схема ахалоджвання рухавіка. Паветра пачало паступаць праз штампаваную рашотку ў накрыўцы капота. Замест бакавых паветразаборнікаў («вушэй») у задніх крылах засталіся невялікія адтуліны для вентыляцыі маторнага адсека.

 Мадыфікацыі ЗАЗ-968М 
Базавай была мадыфікацыя ЗАЗ-968М-03 з 40-моцным рухавіком працоўным аб’ёмам 1197 см³. З 1979 па 1982 гады базавай мадэллю рухавіка быў МеМЗ-968Э з карбюратарам К-127, а з 1983 — МеМЗ-968Н з карбюратарам К-133 або К-133А. У 1979 годзе сталі вырабляць мадыфікацыю ЗАЗ-968М-005 абсталяваную рухавіком МеМЗ-966Г (28 к.с., 887 см³). Акрамя таго, да 1 студзеня 1983 года ўсталёўваліся рухавікі з карбюратарам ДААЗ-2101-20: МеМЗ-968ГЭ магутнасцю 45 к.с., ступень сціску 7,2, і МеМЗ-968БЭ магутнасцю 50 к.с., ступень сціску 8,4.
 ЗАЗ-968МП — пікап, які выкарыстоўваўся ў якасці ўнутрызаводскага транспарту;
 3A3-968МБ — для інвалідаў, якія маюць пашкоджаныя ці ампутаваныя абедзве нагі;
 ЗАЗ-968МД — з рухавіком магутнасцю 40 к.с. — для інвалідаў, якія маюць пашкоджаную нагу.
 ЗАЗ-968МГ — з рухавіком магутнасцю 28 к.с. — для інвалідаў, якія маюць пашкоджаную нагу.
 ЗАЗ-968МР — для людзей з адной пашкоджанай рукой і адной нагой. Мадыфікацыя абсталёўвалася электравакуумным паўаўтаматам кіравання счаплення.

 Канструкцыя 
Асаблівасцямі мадэлі з’яўляюцца: заднематорная кампаноўка, V-падобны рухавік паветранага ахалоджвання ў адным блоку з трансмісіяй, аўтаномны ацяпляльнік.

Запарожац меў кузаў тыпу седан з дзвюма дзвярыма. Для таго, каб сесці на заднія сядзенні, неабходна было адкінуць пярэднія. Самі сядзенні маглі трансфармавацца ў спальныя месцы. Інтэр’ер салона быў выкананы са скураміту, а панэль прыбораў з пластыку і пенаполіурэтану.

 Тэхнічныя характарыстыкі 
+ Тэхнічныя характарыстыкі ЗАЗ-968 / 968А / 968М Мадэль ЗАЗ-968 ЗАЗ-968А ЗАЗ-968М-03 Выпуск 1970—1979 1973—1980 1979—1994 Рухавік 4-цыліндравы, V-падобны, карбюратарны, 4-тактны, паветранага ахалоджвання Мадэль МеМЗ-968 МеМЗ-968Н Аб’ём 1197 см³ 1197 см³ 1197 см³ Дыяметр цыліндру × ход 76 × 66 мм 76 × 66 мм 76 × 66 мм Ступень сціску 7,2 7,2 7,2 Магутнасць пры аб / хв 41 к.с. пры 4200-4400 41 к.с. пры 4200-4400 41 к.с. пры 4200-4400 Каробка перадач Механічная, чатырохступеньчатая Кузаў двухдзверны седан Колькасць месцаў 4 Маса багажу 40 кг 40 кг 40 кг Падрыхтаваная маса 790 кг 840 кг 840 кг Поўная маса 1110 кг 1160 кг 1160 кг Памеры Д × Ш × В 3730 × 1570 × 1400 мм 3730 × 1570 × 1400 мм 3765 × 1490 × 1400 мм Колавая база  2160 мм Дарожны прасвет 190 мм 190 мм 185 мм Памер шын  6,15-13" Ёмістасць паліўнага бака 40 л 40 л 40 л Максімальная хуткасць 118 км/г 118 км/г 118 км/г Паскарэнне ад 0 да 100 км/г 38 с 38 с 32 с Расход паліва 6,2 л/100 км 6,2 л/100 км 7,4 л/100 км

 Гл. таксама 
 ЗАЗ-966

 Зноскі 

 Літаратура 


 Спасылкі 



968
Катэгорыя:Аўтамабілі паводле алфавіта
Катэгорыя:Аўтамабілі 1970-х
Катэгорыя:Аўтамабілі 1980-х